b'\n_START_ARTICLE_\nH\xc3\xa4gglunds Pvrbv 551\n_START_SECTION_\nHistorie\n_START_PARAGRAPH_\nDa Ikv 102 og Ikv 103 ble erstattet med Ikv 91 fra 1975 til 1978 s\xc3\xa5 man muligheten til \xc3\xa5 benytte chassiene som basis for de panserjagerne som man hadde til hensikt \xc3\xa5 utstyre panserbrigadene med. Ombyggingen bestod av et helt nytt overbygg p\xc3\xa5 det gamle chassiet, samt ny motor og girkasse av samme type som i H\xc3\xa4gglunds Bv206. Arbeidet ble utf\xc3\xb8rt i \xc3\xa5rene 1984 til 1986 ved H\xc3\xa4gglund & S\xc3\xb6ner i \xc3\x96rnsk\xc3\xb6ldsvik.\n_START_SECTION_\nBesetning\n_START_PARAGRAPH_\nBesetningen best\xc3\xa5r av vognf\xc3\xb8rer, skytter, lader og vognkommand\xc3\xb8r. Vognf\xc3\xb8rer og vognkommand\xc3\xb8r sitter lengst foran i vognen. P\xc3\xa5 midten av vognen er det to store takluker som skytter og lader sitter under ved forflytning. N\xc3\xa5r vognene klargj\xc3\xb8res for skyting \xc3\xa5pnes lukene og rakettlavetten heises opp over vogntaket. Skytter og lader er ikke beskyttet av vognens pansring n\xc3\xa5r dette skjer.\n_START_SECTION_\nBev\xc3\xa6pning\n_START_PARAGRAPH_\nVognen har en utskytningsrampe for Robot 55 TOW. TOW er en halvautomatisk styrt panservernrakett med praktisk skuddavstand 65 til 3000 meter, rekkevidden avhenger av hvilken modell som brukes, men er p\xc3\xa5 maksimalt 3750 meter.\n_START_SECTION_\nVarianter\n_START_PARAGRAPH_\nLuftv\xc3\xa4rnsrobotbandvagn 701 (Lvrbbv 701) er s\xc3\xb8stervognen til Pvrbbv 551. Vognene er stort sett like, det eneste som er forskjellig er bev\xc3\xa6pningen. Lvrbbv 701 er beregnet p\xc3\xa5 luftm\xc3\xa5l og er bev\xc3\xa6pnet med Robot 70.'